
Συμφωνητικό Παροχής Υπηρεσιών
(Πρότυπο προς συμπλήρωση από επαγγελματία και πελάτη)

Το παρόν συμφωνητικό καταγράφει με σαφήνεια τι αναλαμβάνει να προσφέρει ο/η επαγγελματίας, τι θα παραλάβει ο πελάτης, πότε θα γίνει η εργασία και πώς θα αντιμετωπίζονται οι πληρωμές, οι αλλαγές και οι καθυστερήσεις. Συμπληρώστε όλα τα πεδία και διαγράψτε τις οδηγίες ή επιλογές που δεν ισχύουν πριν την υπογραφή.

Συμβαλλόμενα μέρη

Α. Πάροχος υπηρεσιών:

Ονοματεπώνυμο / επωνυμία:

Έδρα / διεύθυνση: 

Στοιχεία επικοινωνίας:

Β. Πελάτης

Ονοματεπώνυμο / επωνυμία:

Έδρα / διεύθυνση: 

Στοιχεία επικοινωνίας:

Τα παραπάνω μέρη συμφωνούν στα ακόλουθα:



2. Αντικείμενο Συνεργασίας

Ο/Η “Πάροχος” αναλαμβάνει να παρέχει στον “Πελάτη” αποκλειστικά τις υπηρεσίες που περιγράφονται παρακάτω. Ό,τι δεν αναφέρεται ρητά ως περιλαμβανόμενο δεν αποτελεί μέρος της συμφωνημένης αμοιβής.

Περιγραφή υπηρεσίας / έργου: 


Στόχος και βασικές προδιαγραφές που συμφωνήθηκαν:


Εργασίες που περιλαμβάνονται: 


Εργασίες που ΔΕΝ περιλαμβάνονται (π.χ. διαφημιστική δαπάνη, εκτυπώσεις, συνδρομές τρίτων): 


3. Παραδοτέα, χρονοδιάγραμμα και έγκριση

Τα παραδοτέα και οι ημερομηνίες συμφωνούνται ως εξής:

Παραδοτέο 1: ........................................  Προθεσμία: ........................  Μορφή / κανάλι παράδοσης: ................................
Παραδοτέο 2: ........................................  Προθεσμία: ........................  Μορφή / κανάλι παράδοσης: ................................
Παραδοτέο 3: ........................................  Προθεσμία: ........................  Μορφή / κανάλι παράδοσης: ................................

Ημερομηνία έναρξης:
Εκτιμώμενη ολοκλήρωση: 
Οι προθεσμίες προϋποθέτουν ότι ο “Πελάτης” παρέχει εγκαίρως τις πληροφορίες, τα υλικά, τις εγκρίσεις και την πρόσβαση που χρειάζεται ο “Πάροχος” για να ξεκινήσει και να ολοκληρώσει την εργασία. 

Τυχόν καθυστέρηση από την πλευρά του “Πελάτη” μετακινεί ανάλογα το χρονοδιάγραμμα. 

Ο “Πελάτης” ελέγχει κάθε παραδοτέο και στέλνει συγκεντρωμένα σχόλια ή έγκριση εντός ........ ημερών από την παραλαβή. 

Περιλαμβάνονται ........ γύροι διορθώσεων, περιορισμένοι σε διορθώσεις που συνάδουν με τις αρχικές προδιαγραφές. Νέες κατευθύνσεις ή αλλαγές αντικειμένου αντιμετωπίζονται ως πρόσθετη εργασία κατά το άρθρο 5.

4. Αμοιβή και πληρωμή

Συνολική αμοιβή: ................. € (πλέον ΦΠΑ, εφόσον εφαρμόζεται)

Τρόπος πληρωμής: ☐ εφάπαξ ☐ σε δόσεις, ως εξής:

Ποσό / ποσοστό και ημερομηνία κάθε δόσης: ...................................................................................................................

Τρόπος πληρωμής και στοιχεία τιμολόγησης: ........................................................................................................

Ο/Η “Πάροχος” εκδίδει το νόμιμο παραστατικό. Τυχόν έξοδα τρίτων ή πρόσθετες δαπάνες χρεώνονται μόνο εφόσον έχουν γνωστοποιηθεί και εγκριθεί προηγουμένως από τον “Πελάτη”. Η αμοιβή αφορά τις υπηρεσίες και τα παραδοτέα που περιγράφονται στο παρόν.


5. Πρόσθετες εργασίες και αλλαγές

Κάθε υπηρεσία, παραδοτέο, συνάντηση ή αλλαγή που δεν περιλαμβάνεται ρητά στο άρθρο 2 θεωρείται πρόσθετη εργασία. 

Πριν ξεκινήσει, ο/η “Πάροχος” ενημερώνει γραπτώς τον “Πελάτη” για την πρόσθετη αμοιβή και τυχόν αλλαγή στο χρονοδιάγραμμα. 

Η εργασία ξεκινά μόνο μετά από γραπτή αποδοχή του “Πελάτη”, με email ή άλλο συμφωνημένο γραπτό μήνυμα.

Συμφωνημένη χρέωση πρόσθετων εργασιών (ανά ώρα / πακέτο):

Περιγραφή Εργασίας:

Έξτρα Χρέωση:


6. Υποχρεώσεις των μερών

Ο/Η “Πάροχος” παρέχει τις συμφωνημένες υπηρεσίες με επαγγελματική επιμέλεια, ενημερώνει τον “Πελάτη” για ουσιώδη ζητήματα που επηρεάζουν την εκτέλεση και παραδίδει τα συμφωνημένα παραδοτέα με τον τρόπο και στον χρόνο που ορίζονται εδώ, με την επιφύλαξη των παρατάσεων του άρθρου 3.

Ο “Πελάτης” παρέχει ακριβείς πληροφορίες, υλικά, εγκρίσεις και προσβάσεις που είναι αναγκαίες, ελέγχει τα παραδοτέα εγκαίρως και εξασφαλίζει ότι έχει δικαίωμα να χρησιμοποιήσει υλικό που δίνει στον/στην “Πάροχο”. Ο “Πελάτης” ευθύνεται για την τελική ακρίβεια και έγκριση περιεχομένου ή στοιχείων που παρέχει ο ίδιος.

7. Ακύρωση, διακοπή και λύση

Κάθε μέρος μπορεί να ζητήσει τη διακοπή της συνεργασίας με γραπτή ειδοποίηση. Σε αυτή την περίπτωση, ο “Πελάτης” οφείλει την αμοιβή για τις υπηρεσίες που έχουν ήδη παρασχεθεί και τις εργασίες που έχουν ήδη ολοκληρωθεί μέχρι την ημερομηνία διακοπής, καθώς και εγκεκριμένα έξοδα τρίτων που δεν μπορούν να ακυρωθούν. 
Τυχόν προκαταβολή συμψηφίζεται με τα παραπάνω και το υπόλοιπο ποσό επιστρέφεται. 

Στην περίπτωση που το ένα μέρος δεν τηρήσει έναν ή περισσότερους απο τους παραπάνω όρους, το άλλο μέρος τον καλεί γραπτώς να τον εκπληρώσει εντός ........ ημερών. Αν αυτό δεν γίνει, μπορεί να λύσει τη συμφωνία, και να αποχωρήσει απο την συνεργασία, ενημερώνοντας γραπτώς ότι αποχωρεί.

8. Δικαιώματα χρήσης και υλικό

Μετά την πλήρη εξόφληση, ο “Πελάτης” αποκτά δικαίωμα χρήσης των τελικών παραδοτέων για τον ακόλουθο σκοπό / μέσο / διάρκεια:
........................................................................................................................................ ........................................................................................................................
Προσχέδια, μη επιλεγμένες προτάσεις, εργαλεία, μέθοδοι, τεχνογνωσία και υλικό τρίτων δεν μεταβιβάζονται, εκτός αν συμφωνηθεί ρητά γραπτώς. 

Ο “Πελάτης” διατηρεί τα δικαιώματα επί του υλικού που ο ίδιος παρέχει. 

Τυχόν αναφορά του έργου στο portfolio του/της “Παρόχου” επιτρέπεται μόνο εφόσον συμφωνηθεί: ☐ ναι ☐ όχι ☐ 
με τους εξής όρους: …………………………………………

9. Εμπιστευτικότητα και προσωπικά δεδομένα

Τα μέρη χρησιμοποιούν τις μη δημόσιες πληροφορίες που λαμβάνουν στο πλαίσιο της συνεργασίας μόνο για την εκτέλεσή της και δεν τις κοινοποιούν σε τρίτους, εκτός αν απαιτείται από τον νόμο ή είναι αναγκαίο για την παροχή της υπηρεσίας. 

Κάθε μέρος χειρίζεται τα προσωπικά δεδομένα σύμφωνα με την ισχύουσα νομοθεσία. 
Αν ο/η “Πάροχος” επεξεργάζεται προσωπικά δεδομένα για λογαριασμό του “Πελάτη”, τα μέρη υπογράφουν όπου απαιτείται ξεχωριστή συμφωνία επεξεργασίας δεδομένων.

10. Αποτελέσματα και ευθύνη

Ο/Η “Πάροχος” δεν εγγυάται συγκεκριμένο εμπορικό, οικονομικό ή άλλο αποτέλεσμα, εκτός αν έχει συμφωνηθεί ρητά και γραπτώς συγκεκριμένη εγγύηση. 

Ο “Πελάτης” λαμβάνει τις επιχειρηματικές και λειτουργικές αποφάσεις και είναι υπεύθυνος για την εφαρμογή των προτάσεων. 

Κανένας όρος του παρόντος δεν αποκλείει ή περιορίζει ευθύνη ή δικαίωμα που δεν επιτρέπεται να αποκλειστεί ή να περιοριστεί από τον νόμο.

11. Επικοινωνία και λοιποί όροι

Συμφωνημένο κανάλι επικοινωνίας: 

Το παρόν, μαζί με τυχόν παραρτήματα που αναφέρονται ρητά, αποτελεί τη συμφωνία των μερών για το συγκεκριμένο αντικείμενο και αντικαθιστά προηγούμενες συνεννοήσεις για το ίδιο αντικείμενο. 

Αλλαγές ισχύουν όταν αποτυπώνονται γραπτώς και γίνονται αποδεκτές και από τα δύο μέρη. 

Σε περίπτωση που προκύψει οποιαδήποτε διαφωνία ή νομική διαμάχη μεταξύ των δύο μερών, υπεύθυνα για την επίλυση τους θα είναι τα ελληνικά δικαστήρια της (πόληςπεριοχής)  …………………


12. Υπογραφές

Τα μέρη δηλώνουν ότι διάβασαν, κατανόησαν, και αποδέχονται τους όρους του παρόντος.

Κάθε μέρος θα λάβει απο ένα υπογεγραμμένο αντίγραφο.

Τόπος: ........................................................................................................................
Ημερομηνία: ........................................................................................................................

Ο/Η Πάροχος                                   
Ονοματεπώνυμο: .......................................    
Υπογραφή: ..................................................     

Ο Πελάτης
Ονοματεπώνυμο: .......................................
Υπογραφή: ..................................................

Συμφωνητικό Παροχής Υπηρεσιών  |  Σελίδα 
